สวัสดี​ค่ะ​ ช่วงหลายวันมานี้หนูมีอาการมึนหัวเหมือนคนเมาอะค่ะ อ่อนเพลียไม่มีแรง ตาลายหน้ามืดไปหมดเลยค่ะ เวลาเดินตลาดจะเหนื่อยง่ายมากๆเดินได้แค่1ซอยก็เหนื่อยแล้วอะ ตอนเเรกนึกว่ามีอาการเเบบนี้เพราะไม่ได้ทานข้าวแต่พอทานข้าวก็มีอาการแบบนี้เหมือนเดิมค่ะ อยากทราบว่าเป็นอะไรหรอคะ
สวัสดีค่ะ อาการมึนศีรษะ อ่อนเพลีย หน้ามืด ตาลายดังกล่าวมานั้น อาจจะเกิดจาก การมีน้ำตาลในเลือดต่ำ ความดันในเลือดต่ำ ซึ่งอาจจะเกิดจากการเปลี่ยนท่าทางที่เร็วเกินไปหรือการออกแรงหนักๆ หัวใจเต้นผิดจังหวะ หรือภาวะซีดคือการที่มีเม็ดเลือดแดงน้อยกว่าคนปกติ เป็นต้น แต่หากมีอาการบ้านหมุนร่วมด้วย อาจจะนึกถึงโรคน้ำในหูไม่เท่ากัน หรือมีตะกอนที่หินปูนชั้นในได้เช่นกันเบื้องต้นหลีกเลี่ยงการออกแรงหนักๆ หรือการเดินในที่แจ้งนานๆ พักผ่อนให้เพียงพอวันละ 8-10 ชั่วโมง ดื่มน้ำวันละ 1-2 ลิตร รับประทานอาหารให้ครบ 5 หมู่และตรงเวลาหากปฏิบัติตนเองตามคำแนะนำข้างต้นแล้ว ยังมีอาการเป็นมาก หน้ามืด วูบไป มีช่วงที่หมดสติ หรือบ้านหมุน เวียนศีรษะ คลื่นไส้มาก ควรไปพบแพทย์เพื่อตรวจเพิ่มเติม